laion/Wikipedia-Exotic huggingface dataset:
פיל קאוגן

פיליפ ג'ון "פיל" קאוגן (באנגלית: Philip John "Phil" Keoghan; נולד ב-31 במאי 1967) הוא מנחה טלוויזיה אמריקאי אשר זכה בשישה פרסי אמי על עבודתו כמנחה תוכנית המציאות האמריקאית "המירוץ למיליון" ברשת השידור CBS. קאוגן נולד בניו זילנד ובילה את רוב ילדותו באנטיגואה ובקנדה. הוא עבד ביותר מ-70 ארצות כמנחה טלוויזיה, מפיק, כתב וצלם. קאוגן יצר והנחה את תוכנית הטלוויזיה "שום הזדמנות לא מבוזבזת" ששודרה בארצות הברית (בערוץ דיסקברי) ובקנדה. החל מ-2020, יצר והנחה את תחרות הריאלטי "חזקים כמו מסמסרים", תחרות ריאלטי הבוחנת 12 עובדי צווארון כחול במסגרת מגוון תחרויות עבודת כפיים, בתחרויות אישיות וקבוצתיות. אחיו של פיל, אנדרו קאוגן, הוא זמר ג'אז מצליח אשר בעברו היה כתב חדשות בטלוויזיה של ניו זילנד. נכון ל-2009 קאוגן גר בלוס אנג'לס עם אשתו, לואיס, ובתו, אל. מדיה וקבצים בנושא פיל קאוגן בוויקישיתוף אתר האינטרנט הרשמי של פיל קאוגן (באנגלית) פיל קאוגן, במסד הנתונים הקולנועיים IMDb (באנגלית)
מלקולמייה

מַלְקוֹלְמִיָּה (שם מדעי: Malcolmia) הוא סוג במשפחת המצליבים. ארבעה מינים מסוג זה נכללים בצמחיית ארץ ישראל. סוג זה כולל כ-35 מיני עשבים שתפוצתם באסיה ובאגן הים התיכון. שמו העברי של הסוג הוא לפי השם הלטיני. השם הלטיני נגזר משמו של גנרל צבא בריטי. ארבעה מינים מסוג זה מופיעים כצמחי בר בארץ ישראל. גודלם צנוע ולרוב הם נחבאים אל הכלים, ועם זאת המגלה אותם ישים לב מיד ליופיים העדין. המין מלקולמייה ימית (Malcolmia maritima) מגודל כצמח גינה חד-שנתי, ושמו העממי באנגלית הוא 'וירג'יניאן סטוק'. השם העממי 'סטוק' משותף לצמחים מסוג זה וגם לצמחים מהסוג מנתור. המין מלקולמייה אפריקאית (Malcolmia africana), שמקורו באגן הים התיכון וכיום גדל בר בחבלים היובשניים של הארץ, הופץ בעקבות האדם למערב ארצות הברית ונחשב שם למין פולש במדינות נבדה ויוטה. עלה המלקולמייה משונן, ולעיתים שסוע. בעוד העלים התחתונים, הצעירים הם בעלי פטוטרת, העלים העליונים צמודים לגבעול (מכונה 'עלה יושב'). הפרח אופייני למשפחה, גדול באופן יחסי. צבע כותרת הפרח אינו אחיד בסוג: לבן, ורוד, סגול וצהוב הם הצבעים הנפוצים. ברוב המינים, צבע בסיס עלה הכותרת שונה מצבע רוב הכותרת. התפרחת היא מטיפוס אשכול, והיא חסרת חפים. פרי המלקולמייה הוא מטיפוס תרמיל. התרמיל ארוך. מובאים בסדר סיסטמטי (רשימה חלקית): מלקולמייה צהובה (Malcolmia exacoides) – מין נדיר ביותר, שקיים ספק לגבי הימצאו בארץ ישראל. צבע הכותרת צהוב. מלקולמייה חרוקה (Malcolmia crenulata) – גדל באזורים שונים בארץ. העלים הקירחים מאפיינים מין זה. מלקולמייה אפריקנית (Malcolmia africana) – גדל בחבלים היובשניים של הארץ. גדל גם כמין פולש במערב ארצות הברית. מלקולמייה הררית (Malcolmia chia) – גדל בחבלי הצומח הים תיכוני בישראל. שם הסוג מופיע בשם ספרו של ס. יזהר, "מלקומיה יפהפייה". נעמי פינברון-דותן ואבינעם דנין, המגדיר לצמחי בר בארץ ישראל, ירושלים: הוצאת כנה, 1991, עמודים 234–235 (הספר בקטלוג ULI) מלקולמייה, באתר ITIS (באנגלית) מלקולמייה, באתר NCBI (באנגלית) מלקולמייה, באתר האנציקלופדיה של החיים (באנגלית) מלקולמייה, באתר צמח השדה מלקולמייה, באתר צמחיית ישראל וסביבתה מלקולמייה, באתר Tropicos (באנגלית) מלקולמייה, באתר GBIF (באנגלית) מלקולמייה, באתר IPNI (באנגלית) מלקולמייה, באתר צמחיית סין (באנגלית)
רצף (קולנוע)

בקולנוע, רֶצֶף (באנגלית: Sequence, בתעתיק לעברית: סיקוונס) הוא סדרה של סצנות היוצרות יחד יחידה עלילתית אחת, בדרך כלל, באמצעות עיקרון אחדות המקום או אחדות הזמן. לדוגמה, סרט שוד עשוי לכלול רצף של סצנות העוסקות בגיוס משתתפים למשימת השוד על ידי מנהיג הכנופיה, רצף של ביצוע השוד, רצף הבריחה, וכן הלאה. כל אחד מרצפים אלה עשוי לכלול עוד תת-רצפים; לדוגמה רצף השוד עלול להכיל רצף כניסה, רצף פריצה בטוחה, וכן הלאה. הרצף הוא אחת היחידות בהיררכיה המשמשות לתיאור המבנה של סרטי קולנוע בדרגות שונות של אחידות. סרט מורכב מסדרת רצפים; הרצף מורכב ממספר סצנות; הסצנה מורכבת ממספר שוטים, והשוט מורכב מסדרה של פריימים. שוט סצנה מערכה על פי האקדמיה ללשון העברית "מַעֲקֹבֶת" מַעֲקֹבֶת במילון תקשורת המונים (תשע"ב), באתר האקדמיה ללשון העברית ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
מעאוויה ולד סידאחמד טאייע

מְעָאוִויָה וּלְד סִידְאַחְמָד טָאיָיע (בערבית: معاوية ولد سيد أحمد الطايع, תעתיק מדויק: מעאויה ולד סיד אחמד אלטאיע; נולד ב-1941) היה נשיא מאוריטניה בין השנים 1984–2005. מונה לרמטכ"ל צבא מאוריטניה ולראש הממשלה של הממשל הצבאי בשנת 1981, ומינה עצמו לנשיא ב-1984. בשנת 1992 נערכו בחירות רב-מפלגתיות, בהן זכה למרות טענות האופוזיציה על זיופים. בשנת 1997 זכה ביותר מ-90% מקולות הבוחרים, לאחר שמפלגות האופוזיציה נמנעו מלהשתתף. בשנת 2003 דיכא ניסיון הפיכה, ולאחריו זכה בבחירות בשלישית, שוב לקול האשמות האופוזיציה בזיופים. ממשלו היה ממשל גזעני, שבו הופלו לרעה תושבי מאוריטניה השחורים. באוגוסט 2005, לאחר שיצא מהמדינה להלוויית המלך הסעודי פהד, השתלטה קבוצת חיילים על אמצעי התקשורת של המדינה והכריזה על הפיכה ועל כינון שלטון צבאי לשנתיים כדי לאפשר הקמת דמוקרטיה. טאייע עבר מסעודיה לניז'ר, ממנה המשיך לגמביה ולקטר, בה הוא שוהה היום. מדיה וקבצים בנושא מעאוויה ולד סידאחמד טאייע בוויקישיתוף ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
משקפי מגן

משקפי מגן הם סוג של משקפיים שנועדו להגן על אזור העיניים מפגיעה פיזית, ועל מנת למנוע חדירה של חלקיקי גופים זרים. המשקפיים משמשים בפעילויות ספורט שונות כמו שחייה וסקי למניעת פגיעה פיזית וחדירת מים לעיניים. הם מהווים אמצעי הגנה מחייב בעבודות כמו קידוח, ניסור ועיבוד עץ כדי להגן מפגיעה של חלקיקים כגון חומרים כימיים ושבבי עץ. האסקימואים יצרו משקפי מגן מקרניים של אייל הצפון ומעטפת עץ, כדי להגן על העיניים מפני עיוורון שלגים. במשקפיים שייצרו, חתכו חריץ במרכז כך שיורכב על אפו של המשתמש, תוך יצירת מרווח חשיפה קטן ככל האפשר של אזור העיניים לאור אולטרה סגול. המשקפיים הורכבו על הראש באמצעות גיד של איל הצפון. בתחילת המאה ה-20 שימשו משקפי מגן להגנה על העיניים מפני רוח ואבק בעת נהיגה במכוניות ללא גג, ובעת טיסה במטוסים הראשונים שלא כללו גג סגור. מעבדה ומחקר - להגנה מפני חומרים כימיים ולייזר. נדרשים אישורים שונים, פיקוח ותו תקן למשקפיים אלו, המעידים על כך שהם בעלי צפיפות אופטית גבוהה, המונעת מחשיפת העיניים ללייזר באמצעותם. ריתוך - משקפי מגן חשובים לבטיחות הרתך בעת הפעולה. האש הנוצרת בזמן ריתוך פולטת קרני אולטרה סגול הפוגעים בקרנית העין ואף עלולים לשרוף את הרשתית. לכן משקפי המגן כהים במיוחד, למניעת חדירה של קרני UV לאזור העיניים. תעופה - במטוסים בהם תא הטייס פתוח (כמו במטוס דו-כנפי), צריך היה להרכיב משקפי מגן מפני הרוח. ספורט חורף - משקפיים מגנים במהלך סקי, סנובורד והוקי קרח מפני קרינה, סינוור, וחלקיקים שעפים מהקרקע. בשחייה ובצלילה מונעת המסיכה חדירה של מים לעיניים. בעת שחייה המים כוללים מלחי ים במקרה של שחייה בים, או כלור בבריכת שחייה, ואלו יוצרים גירוי לעיניים, טשטוש זמני של הראייה ואף דלקת עיניים. בעזרת משקפי המגן, ניתן לראות בבירור מתחת למים. עם זאת, משקפיים אלו לא שמישים בעומק רב יחסית מתחת למים, בשל הלחץ בעומק המים הגורם למשתמשים בהם ללחץ כבד באזור הפנים. אופנועים - משקפי מגן לרכיבה ולפעילויות תנועה דומות באוויר הפתוח, משמשים למניעת חדירת חרקים, רוח ואבק לאזור עיניים. כדורסל - מספר שחקנים ידועים בליגת ה-NBA נהגו לחבוש משקפי מגן (בצורת מסכה) במהלך המשחק, בהם כרים עבדול-ג'באר, ג'יימס וורת'י והוראס גרנט. המשקפיים נועדו להגן מפני פגיעה משחקנים אחרים באזור העיניים בעת ניסיון לתפוס את הכדור. משקפי מגן של אסקימואים העשויים מקרן אייל טייס המרכיב משקפי מגן צולל עם משקפי מגן (מסכת מגן) בעת צלילה משקפי מגן לראיית לילה מדיה וקבצים בנושא משקפי מגן בוויקישיתוף חידוש בלול: משקפי מגן לתרנגולות, 1940, באתר ארכיון הסרטים הישראלי בסינמטק ירושלים
רצף

האם התכוונתם ל... רצף (קולנוע) – סדרה של סצינות או צילומים היוצרים יחידה לוגית אחת רצף (מקצוע) – אדם העוסק בריצוף מערכת רצף (בורסה) – מערכת המסחר בבורסה לניירות ערך בתל אביב הרצף האוטיסטי במתמטיקה: רצף (מתמטיקה) – כינויו של הישר הממשי עוצמת הרצף – העוצמה של המספרים הממשיים משוואת רצף – משוואה דיפרנציאלית המתארת מעבר משמר של גודל מסוים רצף לנגפורד ורצף סקולם - בעיות קומבינטוריות בביולוגיה: רצף הגנום - רצף של כלל הכרומוזום של האורגניזם עימוד רצפים – שיטה לסידור המידע על אודות רצפי DNA ,RNA או חלבונים רצף הסכמה – נוקלאוטידים או לחומצות האמינו הנפוצים ביותר במקום מסוים במספר רצפים לאחר עימוד רצפים רצף שיין דלגרנו – רצף נוקלאוטידים מסוים ב-mRNA, אליו נקשר הריבוזום במסגרת תהליך תרגום ה-mRNA לחלבון אחר: רצף הקיו (Q Continuum) - מישור חוץ-ממדי ביקום הבדיוני של זיכיון "מסע בין כוכבים" רצף הפאונה – אחד מעקרונות היסוד בגאולוגיה רצף לשוני – רצף ניבים המדוברים לאורכו של אזור גאוגרפי נרחב תרשים הרצף (Sequence Diagram) - משמש ב-UML לתיאור האופן שבו המערכת מבצעת תהליך. רצף (עיר מקראית) – עיר מקראית אשר ישבה על דרך המלך, ושמה שונה בהמשך לסרג'יופוליס בשם קדוש נוצרי הקשור אל המקום.
הפועל תל אביב (כדורסל נשים)

הפועל תל אביב הייתה קבוצת כדורסל נשים ישראלית, אשר נוסדה בשנת 1957, שהתמודדה בליגת העל בכדורסל נשים והתפרקה לאחר עונת 2011/12. הקבוצה זכתה בשתי אליפויות בתחילת בשנות ה-60, בשנים 1961 ו-1962, והגיעה לשיאה בסוף שנות ה-60 ותחילת שנות ה-70 כשזכתה בארבע אליפויות נוספות בשנים 1969, 1970, 1974 ו-1975. באותה תקופה בלטה נועה סקלי אשר זכתה עם הקבוצה בשתי אליפויות כשחקנית (בשנים 1969 ו-1970) ושתי אליפויות כמאמנת (בשנים 1974 ו-1975). בעונת 2003/04 זכתה הקבוצה בגביע האיגוד ובעונת 2005/2006 זכתה הקבוצה באליפות השביעית בתולדותיה. בעונת 2009/2010 עברה הקבוצה תחת ניהולו של שאול אייזנברג לשחק בקיבוץ יד מרדכי שם שיחקה שנתיים. בעונת 2011/2012 עברה הקבוצה לשחק באריאל ושינתה את צבע מדיה מאדום לורוד. בסיום עונת 2011/12, הודיעה הנהלת הקבוצה על הקפאתה לשנה, שבסיומה יוחלט אם לחדש את פעילותה או להפסיקה לאלתר. ליגת העל נשים: אליפות (7): 1960/1961, 1961/1962, 1968/1969, 1969/1970, 1973/1974, 1974/1975, 2005/2006 גביע המדינה: זכייה (3): 1960/1961, 1969/1970, 1972/1973 סגנית (6): 1962/1963, 1965/1966, 1968/1969, 1971/1972, 1973/1974, 1975/1976 גביע האיגוד: זכייה (1): 2003/2004 הפועל תל אביב (כדורסל) אתר ויקיפועל - אנציקלופדיית הפועל תל אביב הקבוצה באתר איגוד הכדורסל(הקישור אינו פעיל) כ. יהושע, כדורסלניות הפועל ת"א זכו בתואר הכפול, דבר, 19 בנובמבר 1961 פעם אחת.. לפני 31 שנים - אורלי קלינגר, אתר "ספסל". אלי לוי, מעכשיו אמרו: הפועל תל אביב/יד מרדכי, באתר mynet (כפי שנשמר בארכיון האינטרנט), 19 באוגוסט 2009 אדומה שלי? לא אצלנו: הפועל תל אביב עוברת לוורוד, באתר ONE,‏ 4 באוקטובר 2011 רועי גלדסטון, ‏הפועל ת"א נשים הודיעה על הפסקת פעילות, באתר ערוץ הספורט, 20 ביוני 2012
פונקציית רווחה חברתית

בתורת המשחקים השיתופיים, פונקציית רווחה חברתית היא פונקציה שנותנת דירוג של מועמדים בהסתמך על יחסי ההעדפות של הבוחרים בבחירה חברתית. במשחקים שיתופיים, התחום העוסק בבחירה חברתית מתאר סיטואציות בהן קבוצת אנשים צריכה לבחור אדם אחד מוסכם. נהוג להשתמש בסימונים הבאים: קבוצת המועמדים מסומנת ב- A {\displaystyle A} , קבוצת הבוחרים מסומנת ב- N = { 1 , 2 , ⋯ , n } {\displaystyle N=\{1,2,\cdots ,n\}} . לכל בוחר i {\displaystyle i} ב- N {\displaystyle N} יש יחס העדפות P i {\displaystyle P_{i}} על A {\displaystyle A} , כלומר, דירוג של המועמדים האפשריים. יחס ההעדפות הוא יחס סדר מלא שיכול להיות חזק או חלש. קבוצת יחסי ההעדפות החזקים על A {\displaystyle A} מסומנת ב- P ( A ) {\displaystyle P\left(A\right)} , ואילו קבוצת יחסי ההעדפות החלשים מסומנת ב- P ∗ ( A ) {\displaystyle P^{*}\left(A\right)} . אם בוחר i {\displaystyle i} מעדיף את x {\displaystyle x} על y {\displaystyle y} , נסמן x > P i y {\displaystyle x>_{P_{i}}y} . אם בוחר i {\displaystyle i} מעדיף את x {\displaystyle x} על y {\displaystyle y} או אדיש ביניהם, נסמן x ≥ P i y {\displaystyle x\geq _{P_{i}}y} . פונקציית רווחה חברתית היא שיטה לדרוג המועמדים על-פי העדפותיהם של הבוחרים. באופן פורמלי, זוהי פונקציה F : P ( A ) n → P ∗ ( A ) {\displaystyle \,F:P(A)^{n}\rightarrow P^{*}(A)} המתאימה לכל וקטור P = { P 1 , ⋯ , P n } ∈ P ( A ) n {\displaystyle P=\{P_{1},\cdots ,P_{n}\}\in P\left(A\right)^{n}} של יחסי העדפות (חזקים) יחס העדפות חלש F ( P 1 , ⋯ , P n ) ∈ P ∗ ( A ) {\displaystyle F\left(P_{1},\cdots ,P_{n}\right)\in P^{*}\left(A\right)} . פונקציית רווחה חברתית נקראת דיקטטורית אם קיים בוחר i {\displaystyle i} כך ש- F ( P 1 , ⋯ , P n ) = P i {\displaystyle F\left(P_{1},\cdots ,P_{n}\right)=P_{i}} לכל P 1 , ⋯ , P n {\displaystyle P_{1},\cdots ,P_{n}} . כלומר, בפונקציה כזאת הדירוג של המועמדים נקבע על ידי הדירוג של בוחר i {\displaystyle i} , הדיקטטור. פונקציית רווחה חברתית מקיימת את תכונת הפה-אחד אם לכל שני מועמדים a , b ∈ A {\displaystyle a,b\in A} ולכל וקטור העדפות P = ( P 1 , ⋯ , P n ) {\displaystyle P=\left(P_{1},\cdots ,P_{n}\right)} שבו a > P i b {\displaystyle a>_{P_{i}}b} לכל i {\displaystyle i} , מתקיים a > F ( P ) b {\displaystyle a>_{F\left(P\right)}b} . כלומר, בפונקציה כזאת אם כל הבוחרים מעדיפים מועמד אחד על פני חברו, גם הקבוצה כולה תעדיף את המועמד הראשון. פונקציית רווחה חברתית מקיימת את כלל אי-תלות באפשרויות לא רלוונטיות אם לכל a , b ∈ A {\displaystyle a,b\in A} ולכל P = ( P 1 , ⋯ , P n ) {\displaystyle P=\left(P_{1},\cdots ,P_{n}\right)} המקיים a > F ( P ) b {\displaystyle a>_{F\left(P\right)}b} , מתקיים התנאי הבא: לכל Q = ( Q 1 , ⋯ , Q n ) {\displaystyle Q=\left(Q_{1},\cdots ,Q_{n}\right)} שבו a > Q i b ⇔ a > P i b {\displaystyle a>_{Q_{i}}b\Leftrightarrow a>_{P_{i}}b} , מתקיים a > F ( Q ) b {\displaystyle a>_{F\left(Q\right)}b} . כלומר, בפונקציה כזאת אם אין שינוי בהעדפות של הבוחרים בין שני מועמדים אז גם אין שינוי בהעדפה של קבוצת הבוחרים כולה בין שני מועמדים. משפט ארו מראה שפונקציית הרווחה החברתית היחידה המקיימת את תכונות הפה אחד והאי תלות באפשרויות לא רלוונטיות, ושהטווח שלה מכיל לפחות שלוש אפשרויות, היא פונקציית הרווחה החברתית הדיקטטורית. משפט ארו הקול היחיד הנייד שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946
תפליט

תַּפְלִיט (מהשורש פלט; בלעז: exudate) הוא נוזל המסתנן מתוך מחזור הדם, בעיקר לאזור דלקתי או נגע. הרכבו משתנה אולם לרוב כולל מים ומרכיבים שהתמוססו בדם. חלבוני פלזמה, תאי דם לבנים, טסיות דם ובמקרה של פגיעה בכלי הדם גם תאי דם אדומים. נוזל סרוטי - דומה בהרכבו לנסיוב (serum), מכיל מעט חלבונים ויימצא במצבי דלקת קלה. תפליט דמי - מכיל תאי דם אדומים, יימצא במצבי פגיעה בשלמות כלי הדם. מוגלה - תפליט שנמצא בפצעים מזוהמים המכיל חיידקים וריכוז גבוה של תאי דם לבנים. תפליטים ספציפיים: תפליט קרום הריאה (pleural effusion, pleural exudate) - בעל משקל סגולי גדול מ-1.020. נמצא בחלל האדר (חלל קרומי הריאה) בעקבות הפרעות בריאות כגון דלקות וגידולים. בעת דלקת פיברינית יימצא תפליט עשיר בפיברין ובפיברינוגן. דלקת נזלתית באף ובגרון מאופיינת בתפליט בעל ריכוז גבוה של ריר. דַּיִת (transudate, תרגום מילולי: פעפוע) הוא נוזל המופיע על רקע של הפרעה בלחץ הידרוסטטי או בלחץ אוסמוטי (ולא על רקע של עלייה בחדירות כלי הדם), ולכן הוא צלול יחסית, דל בחלבון ובעל משקל סגולי נמוך מאוד. לרוב, נוזל מסוג זה קיים במקרים של אי ספיקת לב שמאלי המשפיעה על לחצי הנוזל בכלי הדם, או למשל בתסמונת הנפרוטית - פגיעה כלייתית שגורמת לאובדן חלבון בשתן, ולכמות חלבון נמוכה בפלסמה המשפיעה על הלחץ האוסמוטי בנימים. ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
נווה גן

האם התכוונתם ל... קריית שאול – שכונה בדרום רמת השרון, שמה הוא גם נווה גן נווה גן (פתח תקווה) – שכונה בצפון פתח תקווה נווה גנים
הסתדרות הפועל המזרחי

הסתדרת הפועל המזרחי היא התאגדות מקצועית, שהוקמה על ידי פועלים דתיים ציונים, בשנת 1922. הסתדרות זו הייתה בתחילת דרכה חלק ממפלגת "המזרחי", ושנים אחדות לאחר ייסודה הפכה לאיגוד מקצועי עצמאי הקשור עם מפלגת הפועל המזרחי (ולאחר מכן - המפד"ל). הסתדרות הפועל המזרחי שיתפה פעולה עם ההסתדרות הכללית, הייתה חברה במחלקה לאיגוד המקצועי של ההסתדרות והגיעה להסכם בדבר ביטוח כל חבריה בקופת החולים של ההסתדרות (בתקופה שלפני הפרדת קופת החולים הכללית מן ההסתדרות). הסתדרות הפועל המזרחי מאגדת עובדים על בסיס ציוני-דתי, לאור מספר מטרות: ייסוד חברת עובדים דתית-לאומית, כמקבילה לחברת העובדים של ההסתדרות הכללית. עידוד ההתיישבות העובדת בארץ ישראל, כחלק מהרעיון הציוני של תנועת "המזרחי". סיוע בכל תחומי התעסוקה לציבור הציוני-דתי. בהתאם למטרות אלו הקימה הסתדרות זו קבוצות קבלניות בענפי חקלאות ובניין, בנק (שהתאחד עם בנק המזרחי שהולאם במשבר מניות הבנקים והופרט לאחר מכן) ובנק למשכנתאות ("בנק אדנים למשכנתאות"), חברה משכנת ("משהב"), קרן פנסיה (גילעד), אגודות שיתופיות, קיבוצים, ומושבי עובדים. אתר האינטרנט הרשמי של הסתדרות הפועל המזרחי ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
איריס אנטמן

איריס אנטמן (בעבר אברהם) (נולדה ב-28 בנובמבר 1975) היא כדורגלנית עבר ישראלית, ששיחקה בתפקיד שוערת, והיום מאמנת נבחרת הנשים של גיאורגיה בכדורגל. אנטמן זכתה עם מכבי חיפה בשלוש אליפויות ובשלושה גביעים ועם מכבי חולון בחמש אליפויות ובשישה גביעים, מתוכם שמונה דאבלים. אנטמן הייתה השחקנית הבכירה בנבחרת ישראל, בה שיחקה משנת 1997 עד 2011. השתתפה ב-40 משחקים בינלאומיים ושמשה גם כקפטנית הנבחרת כעשור . בשנת 2010 פרשה אנטמן מכדורגל פעיל והחלה לאמן בנבחרות ישראל. בשנת 2012 נפתחה האקדמיה למצוינות הראשונה במכון ווינגייט ואיריס הייתה בה חלק מצוות המאמנים. במסגרת זו שימשה משנת 2015–2019 כמאמנת נבחרת הנערות עד גיל 16 איתה זכתה בשישה טורנירי פיתוח ובמקביל אימנה גם את נבחרת הנערות עד גיל 17 של ישראל שבפעם הראשונה העפילה לשלב העלית במוקדמות אליפות אירופה 2018. בשנת 2019 מונתה למאמנת נבחרת הנערות עד גיל 19 והובילה אותה לעליה לשלב העילית במוקדמות אליפות אירופה 2020. היא הראשונה להיות מאמנת בעלת תעודת פרו בישראל והאישה הראשונה לאמן נבחרת בהתאחדות לכדורגל. בשנת 2019 התקבלה לפרויקט UEFA mentor program של מאמנות מצטיינות ולוותה במשך שנתיים על ידי מאמן נבחרת הנשים של שווייץ Nils Nilsen. משמשת גם כפרשנית משחקים בתוכנית "שבת של כדורגל" וברדיו חיפה. ב-21 בספטמבר 2022, מונתה לעוזרת מאמן בהפועל נוף הגליל. ובתחילת שנת 2023 חתמה על חוזה לשנתיים כמאמנת נבחרת הנשים של גאורגיה. אנטמן נשואה ואם לשלושה, מתגררת ביישוב הקהילתי מצפה אבי"ב. היא גיסתו של שוער העבר גיורא אנטמן. איריס אנטמן, באתר ההתאחדות לכדורגל בישראל איריס אנטמן, באתר Soccerdonna (בגרמנית) איריס אנטמן, באתר WorldFootball.net לירן ביטון, איריס אנטמן מונתה לעוזרת מאמן הפועל נוף הגליל, באתר ynet, 21 בספטמבר 2022
ג'ון גראנג

ג'ון גראנג דה מביור (John Garang de Mabior; ‏ 23 ביוני 1945 - 30 ביולי 2005) היה מדינאי ואיש צבא סודאני, מנהיג המורדים בדרום סודאן, מנהיג צבא השחרור העממי הסודאני (SPLA), ולתקופה קצרה סגן ראש ממשלת סודאן. גראנג, בן לקבוצה האתנית דינקה, נולד למשפחה ענייה בכפר בחבל הנילוס העליון הגדול (כיום מחוז ג'ונגליי). הוא התייתם בגיל 10, והתקיים מתמיכה כספית של קרובי משפחה. במלחמת האזרחים הסודאנית הראשונה ניסה להצטרף למורדים הדרומיים, אך בשל גילו הצעיר לא גויס למלחמה, ועבר לטנזניה להשלים את לימודיו. מאוחר יותר קיבל מלגה ללימודים בארצות הברית ולמד כלכלה לתואר ראשון במכללת גרינל באיווה, תואר שסיים ב-1969. לאחר מכן חזר לטנזניה, שם למד כלכלה חקלאית של מרכז אפריקה באוניברסיטת דאר א-סלאם. באוניברסיטה התוודע ליוורי מוסווני, לימים נשיא אוגנדה ובעל ברית עתידי לארגונו של גראנג. השניים היו חברים בארגון החזית המהפכנית האפריקנית של הסטודנטים (University Students' African Revolutionary Front). ב-1972 הסתיימה מלחמת האזרחים, וגראנג חזר לסודאן והתגייס לצבא, בו הגיע לדרגת קולונל. במהלך שירותו עבר אימונים גם בבית הספר לחי"ר בארצות הברית. הוא המשיך בארצות הברית גם את לימודיו האקדמיים, וסיים תואר שני ודוקטורט בכלכלה חקלאית. התזה שהגיש עסקה בהתפתחות החקלאות בדרום סודאן. ב-1983, בעקבות החלת חוקי השריעה האיסלאמית שהשליט ג'עפר נומיירי בסודאן, התקוממו חיילי הדרום. גראנג, שנשלח להרגיע את הרוחות, עבר לצד המורדים והנהיג עד מהרה את המרד, בהקימו את צבא השחרור העממי הסודאני. המהומות הפכו למלחמה של ממש, מלחמת האזרחים הסודאנית השנייה, שנמשכה יותר מעשרים שנה, ובמהלכה נהרגו כמיליון וחצי נפש. ב-1985, עם הדחת נומיירי, סירב גראנג להצטרף לממשלה החדשה או ליטול חלק בבחירות שנערכו ב-1986. בינואר 2005 נחתם בניירובי הסכם ששם קץ למלחמה, במסגרתו היה גראנג אמור להתמנות לסגנו של נשיא סודאן, עומר אל-בשיר, ולאחראי על חבל דרום סודאן לתקופה שעד משאל העם העתידי ב-2011. ב-9 ביולי 2005 הושבע לתפקיד סגן הנשיא. גראנג החזיק בתפקידו שבועות ספורים. ב-30 ביולי חזר מפגישה עם יוורי מוסווני, נשיא אוגנדה, במסוק הנשיאותי של זה האחרון. המסוק התרסק בדרום סודאן בנסיבות לא ברורות. על פי הודעת ממשלת סודאן, התרסק המסוק באזור הררי "בשל ראות לקויה". הוא הובא לקבורה בג'ובה, בירת הדרום, ועל קברו הבטיחה אלמנתו, רבקה דה מביור, להמשיך בדרכו, ואמרה "בתרבות שלנו אנו אומרים: אם הרגת את האריה, חכה ותראה מה תעשה הלביאה". בעקבות מותו של גראנג הכריזה ממשלת סודאן על שלושה ימי אבל לאומי, ואילו בח'רטום התעמתו צעירים מדרום סודאן עם כוחות הביטחון, ו-84 מהם נהרגו. את מקומו כנשיא דרום סודאן מילא סגנו, סאלווה קיר מאיארדיט. אתר האינטרנט הרשמי של ג'ון גראנג נועה רז, סודן נפרדת ממנהיג המורדים שהניח את החרב, באתר ynet, 6 באוגוסט 2005 מקור:BBCnews
אמנות מושגית

אמנות מושגית או אמנות קונספטואלית היא זרם באמנות שהחל במאה ה-20 על ידי מרסל דושאן עם היצירה "מזרקה". "מזרקה" נחשבת לעבודה ששינתה את פני האמנות בכך שהרחיבה את גבולות האמנות והגדירה מחדש את תפקיד האמן. בשנת 1917, נערכה בניו יורק תערוכת אמנות שמטרתה הייתה לחשוף את האמנות החדשנית של המאה. מרסל דושאן, כחבר בוועדת הקבלה בתערוכה זו, החליט לבדוק את גבולות היצירה ועד כמה התערוכה שהתקיימה מוכנה לקבל אמנות חדשנית. הוא רכש משתנה, חתם עליה בשם מדומה (בכך הוא גם הכניס את מושג הרדי מייד לאמנות), קרא ליצירה "מזרקה" ושלח אותה בעילום שם לוועדת הקבלה. חברי הוועדה לא היו מוכנים לקבל את היצירה והיו מזועזעים ממנה. "מזרקה" עוררה שאלות חשובות בשיח של עולם האמנות ופתחה לדיון מושגים ומוסכמות שהיו מקובלים. על ידי היצירה העלה דושאן רעיונות כמו: מטרת היצירה היא לתאר רעיון מושגי כלשהו שעולה בראשו של האמן. אמן הוא איש רעיונות, תפקידו להגשים בצורה הכי מדויקת את הרעיון שלו. לצורך הגשמת הרעיון האמן רשאי להשתמש בכל חומר וטכניקה, אין הגבלה בתחום זה. היצירה היא הפער בין הרעיון למימושו. הפער הזה קיים תמיד משום שקיים הקושי להביע מחשבות ורעיונות מופשטים דרך אובייקט קונקרטי. האמן הטוב הוא זה שיצליח לצמצם עד כמה שניתן את הפער בין הרעיון לביצועו. היצירה היא בדרך כלל בעלת משמעות סתומה. הצופה רשאי לפרש ולפענח אותה על פי רצונו. היצירה למעשה קיימת בתוך השיח סביבה ברגע שנחשפת לקהל. הפרשנות של האמן היא רק חלק קטן מתוך המשמעות הכוללת של היצירה. רעיונות אלו מהווים ניגוד מוחלט לתפיסת האמנות המסורתית בה היו חוקים מוגדרים לגבי החומר, הטכניקה והנושא. האמן במסורת הוא איש יוצר, במובן של יכולת ביצוע ברמה טכנית גבוהה, הפועל לפי מאפיינים של התקופה או הזרם, דושאן מרחיב את גבולות האמנות ונותן לה הגדרות מחודשות (אם כי אין בכוונתו להכריז ש-"כל אחד יכול להיות אמן"). משימת ההגשמה של הרעיון היא משימה קשה שמציבה קריטריונים גבוהים ועל כן גבולות האמנות לא נפרצו, כלומר, גם היום כאשר לכאורה הכול "מותר" באמנות, לא כולם הפכו לאמנים. היצירה "מזרקה" מייצגת את תחילתה של האמנות המושגית, היא שואלת שאלות על אודות האמנות בלבד, וכך הדיון על האמנות למעשה משחרר אותה מכבלי המציאות. לאורך התקופות האמנות הייתה כפופה למציאות, בחיקוי ובביטוי, דושאן מאפשר לאמנות לעסוק בעצמה, בשאלות הפילוסופיות שבאות מתוך התחום שלה בכך שהוא מתעלם מהמציאות החיצונית. על פי הגישה, זאת הייתה עת בה האמנות מכריזה על אוטונומיה, משתחררת מהעתקה של הנראה ובוחרת לבטא את רעיונותיה בדרכיה שלה. מעתה הסגנון כבר לא כפוף לנושא, הוא הופך לביטוי העיקרי ביצירה וזאת באמצעות הקומפוזיציה, הצבע, התנועה, הקו והטקסטורה. מדיה וקבצים בנושא אמנות מושגית בוויקישיתוף אליזבת שלקנס, אמנות מושגית, באנציקלופדיה לפילוסופיה של סטנפורד (באנגלית) ג'קי וולשלגר, ‏למה התכוון האמן?, באתר "אלכסון", 10 בדצמבר 2013 אמנות מושגית, באתר אנציקלופדיה בריטניקה (באנגלית) דוד גורביץ' ודן ערב, הערך "אמנות מושגית", באתר אנציקלופדיה של הרעיונות אמנות קונספטואלית, דף שער בספרייה הלאומית
לשכת המס המרכזית

לשכת המס המרכזית הייתה גוף של ההסתדרות הכללית של העובדים בארץ ישראל, שתפקידו היה לגבות את "המס האחיד" - תשלום דמי חבר בהסתדרות. תשלום זה העניק גם את הזכות לטיפול רפואי בקופת חולים הכללית של ההסתדרות. חלק מכספי המס האחיד (שלמרות שמו, אינו מס) הועבר לקופת החולים הכללית לצורך מימון שירותי בריאות, וחלקו הועבר להסתדרות לצורך מימון פעילותה כארגון עובדים. עם התשלום החודשי של המס האחיד קיבל החבר בול אותו היה צריך להדביק במקום המתאים ב"פנקס חבר ההסתדרות" (כרוך בכריכה אדומה), בארגונים גדולים הייתה גבייה מרוכזת דרך משכורת העובדים שקיבלו את הבולים עם קבלת המשכורת. החל מאמצע שנות השבעים הודפס הבול כחלק מתלוש המשכורת הניתן לתלישה לשם הדבקתו בפנקס החבר. עם כניסתו לתוקף של חוק ביטוח בריאות ממלכתי בינואר 1995 נותק הקשר בין קופת חולים הכללית ובין ההסתדרות, ומימון שירותי בריאות נעשה דרך המוסד לביטוח לאומי. ההסתדרות ממשיכה בגביית דמי חבר מחבריה. עם סיום תפקידו נקרא הגוף בשם "לשכת המס המרכזית בע"מ".
סיודד דל אסטה

סיודד דל אסטה (בספרדית: Ciudad del Este, "עיר המזרח") היא עיר הבירה של מחוז אלטו פרנה שבפרגוואי והעיר השנייה בגודלה במדינה. העיר ממוקמת על גדות נהר פרנה, כ-285 ק"מ מאסונסיון, בירת המדינה. העיר היא חלק ממשולש הגבולות בין ארגנטינה, ברזיל ופרגוואי, ומקושרת עם העיר הברזילאית פוז דו איגואסו, באמצעות גשר הידידות. העיר נקראה בעבר פוארטו דה פלור דה ליס, ולאחר עליית הדיקטטור אלפרדו סטרסנר לשלטון שונה שמה לפוארטו פרזידנטה סטרוסנר. לאחר הדחת סטרוסנר בשנת 1989, שונה השם לסיודד דל אסטה. העיר היא השנייה בגודלה בפרגוואי, עם כ-321 אלף תושבים (2008). בעיר מתגוררים תושבים רבים ממוצא אסיאתי, לרוב מטייואן, קוריאה, איראן ומדינות ערב, ובעיר פזורים פגודות ומסגדים. סיודד דל אסטה היא אזור פטור ממכס השלישי בגודלו בעולם, אחרי מיאמי והונג קונג. ביחד עם פוז דו איגואסו, העיר מופקדת על החברה המפעילה את סכר איטייפו. העיר נשענת רבות על הכלכלה הברזילאית, מאחר ש-95 אחוז מהאנרגיה המיוצרת בפרגוואי בסכר איטייפו נמכרת לברזיל, וגם עקב ריבוי תושבים מברזיל החוצים את הגבול כדי לקנות מוצרים פטורים ממכס. הברחות הן מקצוע שכיח בעיר. הכנסות רבות מההברחות מגיעות למימון ארגוני פשע וטרור. "שוק הגנבים" שבעיר משמש צעירים לבנונים למכור סחורות ובכך לממן את ארגון חזבאללה. נמל התעופה הבינלאומי גוארני מקשר את העיר עם יעדים אחרים באמריקה הדרומית. גשר הידידות הנמצא בעיר מחבר בין פרגוואי לברזיל. מדיה וקבצים בנושא סיודד דל אסטה בוויקישיתוף אתר האינטרנט הרשמי של סיודד דל אסטה סיודד דל אסטה, באתר אנציקלופדיה בריטניקה (באנגלית)